open-index/open-wikipedia-markdown huggingface dataset:
Eli Aanjesen

**Eli Aanjesen** (født 15. juli 1917, død 2009) var en norsk motstandskvinne og lærer, politisk aktiv på norsk venstreside.

## Liv og virke
Hun vokste opp i Trondheim, i et typisk Arbeiderparti-miljø. Faren var med i AP, og hun selv gikk den politiske skolen i barnelag, skolelag og ungdomslag. Etter hvert begynte hun på gymnaset, og ble leder av Sentrum Arbeiderungdomslag (AUF) i byen.

Da tyskerne angrep Norge var hun 23 år, og i praksis på et verksted for å forberede seg til teknisk skole. Både familien og Eli Aanjesen ble snart engasjert i kampen mot okkupantene og i arbeidet med illegale aviser.

Da hun i 1942 dro til Oslo for å starte på den tekniske utdanninga ble arbeidet med den illegale pressa fulltids beskjeftigelse. Nå hadde hun knyttet seg til den kommunistiske delen av motstandsbevegelsen, og ble leder for oppbygginga av Norges Kommunistiske Partis kvinneapparat i hovedstaden. Fra 1942 til 1943 var Aanjesen redaktør for NKPs illegale avis *[[Den norske kvinne]]*.

Arbeidet var farlig, og i 1942 holdt Aanjesen på å bli lokket i en av Henry Rinnans feller. Kommunistene hadde sendt henne til Trondheim for å ta kontakt med «motstandsmannen Olav Whist» - en av Rinnans falske identiteter. Takket være hennes forsiktighet avdekket man at «Whists» leilighet var en Gestapo benyttet, og avslørte på den måten Rinnans planer.

I 1944 oppholdt Aanjesen seg i NKPs sentralforlegning i Øystre Slidre i Valdres-fjellene da tyskerne slo til mot basen. De gjennomførte en storaksjon mot kommunistene, med fire tusen soldater og fly i operasjonen «Almenrausch». Eli Aanjesen og Bergliot Løiten (senere Egge) var ute for å lete etter en kamerat som ikke hadde kommet tilbake etter å ha gått ut for å hente mat. De oppdaget brått at stedet krydde av tyskere, og ble begge arrestert.

Aanjesen ble sendt til Grini. Hennes forsøk på å spille uskyldig ble torpedert av en norsk angiver, som kjente henne igjen fra skoletiden. Han forsikret tyskerne om at hun var «ivrig kommunist» - til tross for at hun som skolejente hadde vært AUFer. Aanjesen slapp først ut ved frigjøringen.

Fra 1945 til 1949 var hun aktiv i NKP. Hun ble valgt til partisekretær og arbeidet ved partikontoret. Hennes daværende mann Arne Taraldsen var tegner for NKPs avis *[[Friheten]]*. I januar 1950 var imidlertid Eli Aanjesen blant dem som ble ekskludert fra partiet i det dramatiske Furubotn-oppgjøret.

Hun arbeidet fram til 1954 som kasserer i Ungdommens Selvbyggerlag, før hun som godt voksen begynte på lærerskolen. I 1963 ble hun pedagogisk veileder i Oslo-skolen. Fra 1971 var Aanjesen rektor på Smedstua skole i Groruddalen.

Etter at hun ble ekskludert fra NKP meldte hun seg aldri inn i noe parti, men var aktiv på venstresiden. Aanjesen var engasjert i arbeidet mot atomvåpen og mot norsk medlemskap i EEC/EU.

## Referanser


## Eksterne lenker
* «Eli Aanjesen», fra Feministhuset
Honda HR-V

### Første generasjon
**Honda HR-V** (GH) er en mindre SUV som ble produsert av Honda mellom 1999 og 2005. HR-V er en forkortelse for «Hi-rider Revolutionary Vehicle». Ved introduksjon kom den kun som tredørsversjon med to store sidedører. I 2000 kom femdørsversjon, men hvor karosseri og chassis var det samme. Fordørene var gjort kortere. De fleste HR-V ble solgt med firehjulstrekk, men noen få eksemplarer med tohjulstrekk skal finnes. Trinnløs automatgir kunne kjøpes som ekstrautstyr.

Eneste motoralternativ i HR-V var en 1,6-liters bensinmotor. Ytelsene varierte fra standard 105 hk til 125 hk i senere utgaver (med V-TEC motor). HR-V fikk en facelift i 2003, men var stort sett uendret gjennom hele sitt livsløp. En spesiell ting med bilen var at den var en fireseter.

Honda HR-V opparbeidet seg et godt rykte for å ha få feil og problemer.

### Andre generasjon

I 2015 kom Honda HR-V (RU) tilbake på markedet med 1,5 bensin og 1,6 diesel. Trinnløs girkasse kunne leveres på bensinutgaven. Firehjulstrekk fantes ikke. Et designmessig kjennetegn var dørhåndtaket til bakdørene som var skjult.

## Referanser


## Eksterne lenker
*
Jahntinden

**Jahntinden** er en fjelltopp i Heimefrontfjella i Dronning Maud Land. Den ligger i Sivorgfjella, i Skjønsbergskarvet nord for den fire meter høyere Paalnibba, den høyeste toppen i Heimefrontfjella.

Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter Gunnar Jahn (1883–1971), statsråd, sentralbanksjef og hjemmefrontleder.

## Se også
*Liste over fjell i Dronning Maud Land

## Referanser
Slaget ved Vigobukten (maleri)

***Slaget ved Vigobukten*** er et oljemaleri fra ca. 1702 malt av den nederlandske kunstneren Ludolf Bakhuizen. Det avbilder slaget ved Vigobukten som ble utkjempet mellom engelsk/nederlandske og fransk/spanske styrker.

## Eksterne lenker
* The Battle of Vigo Bay, 12 October 1702 by Ludolf Backhuysen  hos bbc.co.uk/arts/yourpaintings
Solar Norge

**Solar Norge AS** er et av norsk sourcing- og serviceselskap. Selskapet er en del av det danskeide selskapet Solar Group. 

I Norge startet Solar opp som elektrogrossist i 2000, ved å kjøpe bedriften Siemens Elektroengros AS. Solar Norge har i dag ca. 370 ansatte og har hovedkontor og sentrallager på Gardermoen utenfor Oslo.

I dag omfatter Solar Norges produktsortiment elmateriell og materiell til ventilasjon, klima- og energiløsninger. 

Årsomsetning for hele Solar-konsernet var i 2024 på ca. 12,2 mrd DKK.

## Historie
Solar ble grunnlagt i 1915 av Jacob Jørgensen i Danmark. Han etablerte handels-, import og grossistvirksomheten Nordisk Solar Compagni med salg av elektriske målere og andre elektriske komponenter i Kolding. 

I 1923 etablerte firmaet seg i Kolding og ble børsnotert i 1953. 

I 1985 etablerte Solar således sitt første utenlandske datterselskap – på Færøyene – og siden er det etablert virksomheter i bl.a. Sverige, Nederland, Polen og Norge.

I 2014 ble Anders Wilhjelm ansatt som ny direktør for Solar-konsernet, og det ble startet en endringsprosess for å omdanne selskapet til et digitalt sourcing- og serviceselskap i stedet for en teknisk grossist.

## Referanser


## Eksterne lenker

* Solar Norge AS Solar Norges offisielle nettside
* Solarskolen (Solars kursarrangør)
* Sikringen - din elektriker (Solars landsdekkende elektrikerkjede)
*Solar A/S (konsernets nettside - engelsk)
*Solar Sverige (lokal nettside i Sverige)
*Solar Danmark (lokal nettside i Danmark)
*Solar Nederland (lokal nettside i Nederland)
Tvedestrands forskjønnelsesforening

**Tvedestrands forskjønnelsesforening** ble stiftet 19. mars 1891 under navnet *Foreningen for Tvedestrands og omegns forskjønnelse*. Foreningens formål var å forskjønne Tvedestrand og omegn ved å plante trær, opparbeide spaserveier samt legge til rette for hvileplasser på passende steder. 

Foreningen baserte seg på gaver samt kontingent. Virksomheten flatet ut på 1960-tallet og foreningens siste dokumenterte møte var i 1968.

## Arkivet
Arkivet etter Tvedestrands forskjønnelsesforening omfatter en møtebok og en regnskapsbok som befinner seg på Kuben i Arendal.

## Eksterne lenker
*
Vegusdal bondekvinnelag

**Vegusdal bondekvinnelag** ble stiftet i Vegusdal i 1913. Foreningen var et lokallag underlagt Norges bondekvinnelag. Foreningen arrangerte bl.a. praktiske kurs som lampeskjermlaging og salmaker- og sykurs.
Foreningen hadde 42 medlemmer i 1953.

## Arkivet
Arkivet etter Vegusdal bondekvinnelag befinner seg på Kuben i Arendal. Arkivet omfatter en møtebok.

## Eksterne lenker
*
Juan Bautista Ambrosetti

**Juan Bautista Ambrosetti** (født 22. august 1865 i Gualeguay i provinsen Entre Rios i Argentina, død 28. mai 1917 i Buenos Aires) var en argentinsk arkeolog og antropolog. Han regnes som en av sitt lands pionerer innen antropologien.

Han beskjeftiget seg blant annet med antropologi blant indianerne i provinsen Misiones, og ledet arkeologiske utgravninger i  Quilmes.

## Referanser


## Eksterne lenker
* www.treccani.it
Black Uhuru

**Black Uhuru** er ei jamaicansk musikkgruppe som har spilt reggae siden 1972. De har opptrådt på Chateau Neuf. I 1985 vant albumet Anthem den første Grammy-prisen for *Best Reggae Album*.

Sly and Robbie har tidligere spilt i bandet.

## Eksterne lenker
* 
*
Rivenæsnuten

**Rivenæsnuten** er en delvis snødekt fjelltopp i Heimefrontfjella i Dronning Maud Land. Den ligger i lengst sør i Sivorgfjella og høyeste punkt måler 2670 moh.

Området ble observert og fotografert fra fly under Maudheimekspedisjonen i januar 1952. Fjelltoppen er navngitt etter Lars Rivenæs (1878–1943), ingeniør og  motstandsmann som døde i en underleir til konsentrasjonsleir Mauthausen i Linz i Østerrike 19. januar 1945.

## Se også
*Liste over fjell i Dronning Maud Land

## Referanser
Torild Inger Børretzen

**Torild Inger Børretzen** (født 11. februar 1951 på Norheim i Etne, Sunnhordland) er en norsk billedkunstner med maleri i akryl og akvarell som hovedfelt.				

## Utdanning
* 1973–78: Vestlandets Kunstakademi, maleri og grafikk.			
* 1970–73: Bergen Kunsthandverkskole, keramikk.			
* 1969–70: Stavanger Yrkesskole, Forskole for tegnere.			
* 1968–69: Stavanger Yrkeskole, Dekoratørlinje.			

## Internasjonale utstillinger
* 2015: Internasjonal Akvarellutstilling; Fabriano, Italia
* 2014: Baltic Bridges; "Ressonans" AInternasjonal Akvarellutstilling, Kaunas, Lithauen
* 2014: Internasjonal Akvarellutstilling, Cordoba, Spania
* 2010: Internasjonal Akvarellutstilling, Antwerpen, Belgia
* 2007: Slow Fish, Genova, Italia
* 2006: Internasjonal Akvarellutstilling, Grenoble, Frankrike
* 2006: Internasjonal Akvarell Bienale, Bilbao,Spania
* 2005: Slow Fish, Genova, Italia

## Separatutstillinger i utvalg
* 2014: Galleri Ryvarden, Sveio			
* 2013: Fana Kulturhus, Kulturveka i Fana			
* 2013: Farsund Kunstforening			
* 2013: Etne Kulturhus			
* 2013: Florø Kystmuseum, Florø Kunstlag			
* 2013: Bømlo Kulturhus, Bømlo Kunstlag			
* 2013: Vandreutstilling i Ryfylke ;7 utstillingar			
* 2011: Åsane kunstforening			
* 2006: Vossajazzkunstnar, Voss Kunstlag			
* 2006: Alstadhaug Kunstforening, Sandnessjøen			
* 2005: Løddingen Kunstforening			
* 2005: Narvik Kunstforening			
* 2001: Årets kunstnar, Etnemarknaden			
* 1999: Fylkesgalleriet i Sogn og Fjordane, Førde			
* 1997: Festspillutstilling i Fjøsangersamlingan, Bergen			
* 1996: Fylkesgalleriet i Nord-Trøndelag, Namsos.			
* 1992: Klepp Kunstforening.			
* 1989: Stord Kulturhus			
* 1979: Haugesund Kunstforening.			
* 1978: Bergen Kunstforening.			

## Års- og landsdelsutstillinger
* 1980: Vestlandsutstillinga,  også i 79, 77, 76, 74.			
* 1991: Sunnhordlandsutillinga, også i 90 og 89.			
* 1986: Hordautstillinga.			
				
## Referanser


## Eksterne lenker
*
Kinntanna

**Kinntanna** er en markant fjelltopp i Drygalskifjella i Dronning Maud Land. Den ligger i den østre delen av Fenriskjeften, fire kilometer sør for Ulvetanna og to kilometer nord for Holtanna. 

Området ble flyfotografert og undersøkt under den norske antarktisekspedisjonen 1956–60. Dette dannet grunnlag for utarbeidelse av kart over området, og i samme forbindelse ble fjellet navngitt.

## Se også
*Liste over fjell i Dronning Maud Land

## Referanser
Risør Træmassefabrikk

**Risør Træmassefabrikk** ble etablert i Risør i 1923. Det meste av tremasseproduksjonen gikk til eksport. Fabrikken var i mange år byens største bedrift med opp til 300 ansatte.
Virksomheten ble lagt ned i 1978, da konkurransen i markedet ble hardere og driften ikke lengre var økonomisk forsvarlig.  

## Arkivet
Arkivet etter Risør Træmassefabrikk befinner seg på Kuben i Arendal.

## Referanser


## Eksterne lenker
*
«Bani Thani»

**«Bani Thani»** er en indisk maleri fra Kishangarh-skolen innen maleri. Det har blitt kalt Indias «Mona Lisa». Maleriets modell, Bani Thani, var en sanger og poet i Kishangarh i regjeringstiden til kong Savant Singh (1748–1764).

## Referanser


## Eksterne lenker
*  Rajasthans miniatyrmaleri
* Raja Savant Singh og Bani Thani som Krishna og Radha mens de går rundt i slottsparken
Anthem (andre betydninger)

**Anthem** kan peke til

## Musikk
* Arena rock, også kjent som stadion-rock
* Anthem trance, en sjanger av trance
* Anthem (band), et japansk Heavy Metal band
* Anthem Records, a canadisk platemerke

### Album
* ''Anthem'' (Black Uhuru album), et album av Black Uhuru

### Sanger
*«Anthem», en sang fra musikalen *[[Chess (musikal)|Chess]]* (den siste i første akt)

## Annet
* ''Anthem'' (novella), en fortelling av Ayn Rand, utgitt i 1938
Anviser

En **anviser** er en person som går inn i ringen mellom rundene i kampsport, med plakat (eller skilt) med et tall som viser hvilken runde som er forestående.

**Rundedame** er en betegnelse for en kvinnelig anviser. 

## Referanser
Department of Health and Social Care

**Department of Health and Social Care** er et departement i den britiske regjeringen med ansvar for helse- og omsorgspolitikk og det offentlige helsevesenet, National Health Service, i England samt enkelte tilsvarende saker som ikke er delegert til selvstyremyndighetene i Skottland, Wales og Nord-Irland.

Departementet ble etablert i 1988, men har sin historie tilbake til 1919 da Helseministeriet ble opprettet med samlet ansvar for medisin og folkehelse. Helseministeriet ble lagt ned i 1968 og oppgavene overført, sammen med oppgaver fra Sosialministeriet, til et felles Helse- og sosialministerium. Tyve år senere ble disse oppgavene igjen delt, gjennom opprettelsen av Sosialdepartementet (nedlagt i 2001) og det eksisterende Helsedepartementet.

## Referanser


## Eksterne lenker
*
Departementet for arbeid og trygd

**Departementet for arbeid og trygd** (*Department for Work and Pensions*) er et departement i den britiske regjeringen med ansvar for sysselsetting og arbeidsledighet og velferdsytelser slik som alders- og uføretrygd.

Departementet ble opprettet 8. juni 2001 gjennom en sammenslåing av Sosialdepartementet og Arbeidsformidlingen, samt overføring av ansvarsområder knytter til sysselsetting og likestilling i arbeidslivet.

## Referanser


## Eksterne lenker
*
Hamar IL bandy

**[[Hamar Idrettslag|Hamar IL]] bandy** er et norsk bandylag som holder til på Hamar.

## Historikk
Det har vært spilt bandy på Hamar siden 1920-årene, da Karl Gustav Mattson flyttet fra Eskilstuna til Hamar for å jobbe i Hamar Jernstøperi. Mattson var en kjent idrettsutøver og en dyktig trener i flere idretter som fotball og friidrett foruten bandy. Han hadde med seg utstyr for å spille bandy, og introduserte sporten for fotballguttene i Hamar Idrettslag som begynte å spille bandy på isen på Mjøsa. Mattsson bodde på Hamar til sin død i 1972.

Hamar Idrettslag deltok i norgesmesterskapet første gang i 1923. I 1928 stiftet idrettslaget en egen bandyavdeling, som pr 2013 har omtrent 100 aktive spillere i yngres avdeling.

Hamars A-lag hadde tidlig på 50-tallet en sesong på øverste nivå, men i denne omgangen ble det med denne ene sesongen. Etter flere opp- og nedturer i de lavere divisjonene rykket HIL Bandy igjen opp til eliteserien etter sesongen 2006–2007, men til tross for høye målsetninger rykket laget direkte ned igjen til 1. divisjon. Etter sju sesonger i 1. divisjon rykket Hamar i 2014–2015-sesongen på nytt opp til eliteserien.

## Tabellen

## Kilder
* HIL Bandys historie,  hamar-il.net
Palm Towers

**Palm Towers** er to tvillingskyskrapere i West Bay i Doha i Qatar. Begge er 245 meter høye, har 57 etasjer og inneholder leiligheter. De ble påbegynt i 2006 og sto ferdig i 2010. Bygningenes fasader er av glass.

## Eksterne lenker
* Palm Tower 1 og Palm Tower 2 hos Emporis
* Palm Tower 1 og Palm Tower 2 hos SkyscraperPage
DS «Barfond»

DS **«Barfond»** var et lasteskip bygget ved Fredrikstad Mekaniske Verksted med byggenummer 120. Skipet ble overlevert som «Bravo» til skipsreder Fred. Olsen i Kristiania i juli 1908. Solgt til Sigval Bergesen i 1916.

## «Bravo»
*1908: juli: Levert til AS Bonheur ved Fred. Olsen, Kristiania. Døpt «Bravo»

## «Barfond»
*1916: Solgt til Svithunlinjen A/S  ved Sigvald Bergesen, Stavanger. Omdøpt «Barfond»

## «Bravo I»
*1924: Solgt til A/S Bonheur ved Fred. Olsen & Co., Oslo. Omdøpt «Bravo I»
*1940–1945: Under tysk kommando. 
*1950: Solgt til P. Zoeke, Hamburg. 
*1954: Overtatt av Landesbank & Giro-Zentrale Schleswig-Holstein, Kiel/Hamburg
*1954: 26. juli: Ankom W. Ritscher, Hamburg, for opphugging.

## Kilder
*«Barfond» www.sjohistorie.no
*«Bravo» www.lardex.net
*«Bravo I» www.warsailors.com

## Eksterne lenker
*
Anthem

**Anthem** (av gresk *antifona*) er en sangform som opprinnelig ble brukt om en hymne sunget som vekselsang (antifoni) mellom to kor. Sangformen er en mellomting mellom kantate og motett. 

I moderne engelsk blir anthem vanligvis brukt om vokal kirkemusikk der ordene er hentet fra Bibelen. 

Kjente anthem-komponister er Henry Purcell og Georg Friedrich Händel.

## Kilder
*
Ørnulf Slåttelid

**Ørnulf Gerotti Slåttelid**, noen ganger skrevet **Ørnulv**, (født 5. november 1919 i Odda, død 18. mai 1942 i Oslo) var en norsk motstandsmann og sentral i Norges Kommunistiske Ungdomsforbund.

Han kom opprinnelig fra Odda, var smedlærling og hadde teknisk aftenskole. I  det vestlandske industrisamfunnet var hans familie og hans far Harald Slåttelid sentral i Norges Kommunistiske Parti.

Under krigen ble Ørnulf Slåttelid tidlig engasjert i kommunistenes motstandsarbeid. Han var blant ungdommene som samarbeidet nært med Peder Furubotn. Alt sommeren 1940 ble Slåttelid tatt ut av sitt vanlige arbeid for å jobbe full dag med motstandsarbeid. Han var da leder for NKU i Bergen.

I 1942 overtok han som leder i NKU sentralt, etter at den forrige lederen Arne Gauslå hadde gått over i partiorganisasjonen, og hadde falt i en skuddveksling med Gestapo. Slåttelid ble arrestert 17. mai samme året. Han forsøkte å unnslippe ved å hoppe ut av et vindu da Gestapo fant ham, men ble stanset av revolverskudd. Slåttelid ble brakt til Møllergata 19, og døde i fengselet 18. mai 1942.

Hans far Harald Slåttelid ble tatt av tyskerne og skutt på Trandum året etter. 
## Referanser
Estlands veimuseum

**Estlands veimuseum** ligger i tettstedet Varbuse i Kanepi kommune, Põlva fylke, sørøst i Estland. Museet er et innen- og utendørs museum med utstilling av veihistorie, skysstasjoner, anleggsmaskiner, og kjøretøyer. På museet kan barn få trafikkopplæring og det er en utstilling om estisk veihistorie. Gjennom området gikk den gamle postveien mellom Tartu og Võru siden 1200-tallet.

## Referanser


## Eksterne lenker
*
Prangli

**Prangli**, på svensk **Vrangö**, er en øy i Finskebukten utenfor kysten av Estland, med et areal på 6&nbsp;km². Den danner en øygruppe i sammen med de nærliggende mindre øyene Aksi i sørøst, og Keri. Prangli-øygruppen er en del av kommunen Viimsi i Harju fylke og ligger godt ute i Finskebukta nesten rett ut fra hovedstaden Tallinn, 10&nbsp;km fra Viimsi-halvøya. Øyas tettsted Lääneotsa består egentlig av tre sammenvokste landsbyer. Her er det offisielt 135 innbyggere, men mindre enn hundre bor på øya helårlig.

Prangli-arkipelet er et vernet naturlandskap. Øyene har sandgrunn og er dekket med furuskog. Vestre Prangli er steinete og flat, mens den østre delen har mer skog og mye sanddyner og strender.

Prangli oppstod for 3&nbsp;500 år siden, og har vært bosatt sammenhengende siden 1200-tallet. Den nevnes første gang i skriftlige kilder i 1387 under navnet *Rango*, i forbindelse med fiskerettigheter, men ingen bosetning blir nevnt. I sen middelalder bodde estiske, svenske og finske fiskere her, og det ble etterhvert drevet selfangst. Kunstneren Gustav Mootse (1885–1957) var født på Prangli, og malte en rekke landskapsmalerier her.

Det svenske navnet Vrangö er offisielt likestilt med det estiske Prangli. Øya har også et tysk navn, *Wrangelsholm*.


Buildings in Prangli 02.jpg
Port of Kelnase 02.jpg
Prangli Churchyard 02.jpg
Prangli rahvamaja, 2006.jpg
Prangli saare põhjakülg*.JPG
Eestirand memorial site.jpg


## Referanser


## Eksterne lenker
*
MT «Dalfonn» (1928)

**MT «Dalfonn»** var et tankskip bygget ved Eriksberg Mek.Verk.AB, Göteborg som byggenummer 225. Skipet ble overlevert til Sigval Bergesen i desember 1928.

## «Dalfonn»
*1928: desember: Levert til Skibs A/S Dalfonn ved Sigv.Bergesen, Stavanger. Døpt «Dalfonn»

## «Mostun»
*1949: juni: Solgt til A/S Neptune Sh.Co. ved A.Glastad. Farsund. Omdøpt «Mostun»

## «Elizabeth Entz»
*1950: mai: Solgt til Thomas Entz Tanker Gmbh., Rendsburg, Tyskland. Omdøpt «Elizabeth Entz»
*1960: september: Solgt til Japan for opphugging. Avgang. Takayama 16. september for Hiraz.

## Kilder
* 

## Eksterne lenker
*
Burj Qatar

**Burj Qatar** er en 232 meter høy kontorbygning langs Corniche i West Bay i Qatars hovedstad Doha. Den ble påbegynt i 2006 og sto ferdig i 2010. Bygningen har 44 etasjer. Den spesielle, butte formen gjør den til en av de mest iøynefallende bygningene i Dohas skyline. Fasaden er av stål og betong. Diameteren til det sylindriske tårnet er 45 meter.

## Eksterne lenker
* Burj Qatar hos Emporis
* Burj Qatar hos SkyscraperPage
World Police and Fire Games

**World Police and Fire Games** er en internasjonal idrettsturnering som arrangeres hvert annet år for aktive og pensjonerte tjenestemenn i politiet og brannvesenet. Turneringen har sin historie tilbake til 1967, da det ble arrangert «Politi-OL» i California i USA. Siden har turneringen vokst og konseptet utviklet seg, slik at det ble stiftet en arrangementsorganisasjon i 1983, med sete i California. To år senere, i 1985, ble de første World Police and Fire Games arrangert i San Jose, med nesten 5&nbsp;000 deltagere.

Den hittil største turneringen fant sted i New York i 2011, da 16&nbsp;000 utøvere fra 59 nasjoner deltok.

## Vertsbyer

* 1985:   San Jose, USA
* 1987:   San Diego, USA
* 1989:    Vancouver, Canada
* 1991:    Memphis, USA
* 1993:    Colorado Springs, USA
* 1995:    Melbourne, Australia
* 1997:    Calgary, Canada
* 1999:    Stockholm, Sverige
* 2001:    Indianapolis, USA
* 2003:    Barcelona, Spain
* 2005:    Québec, Canada 
* 2007:    Adelaide, Australia
* 2009:    Metro Vancouver, Canada
*2011:    New York, USA
*2013:    Belfast, Storbritannia
*2015:    Fairfax County, USA
*2017:    Montréal, Canada

## Referanser


## Eksterne lenker
* WPFG 2013 
* WPFG 2015
Kræftens Bekæmpelse

**Kræftens Bekæmpelse** er Danmarks største sykdomsbekjempende organisasjon og Danmarks største pasientforening. Organisasjonen bekjemper kreft og har ca. 465&nbsp;000 medlemmer (desember 2011). Herutover har foreningen over 3&nbsp;000 aktive frivillige fordelt i 98 lokalforeninger. Kræftens Bekæmpelse ble stiftet i 1928.

Foreningen står for cirka 50 prosent av kreftforskningen i Danmark og tilbyr rådgivning og veiledning for kreftpasienter og pårørende flere enn 20 steder i landet og via den profesjonelle rådgivningstelefonen «Kræftlinjen» (80301030).

Foreningens nettoinntekt i 2011 var 520,7 millioner kroner. Foreningens hovedinntektskilder er arv, medlemskontingent, konkrete prosjekttilskudd og lotterier. Det offentlige tilskudd til Kræftens Bekæmpelse utgjorde fem prosent av inntektene i 2011.

Utgiftene fordelte seg i 2011 på forskning (48 prosent), pasientstøtte og lokal innsats (26 prosent), opplysning (19 prosent) og administrasjon (7 prosent).

## Formål
Kræftens Bekæmpelse har oppstilt tre hovedformål: 
* forskning
* forebyggelse
* pasientstøtte

## Referanser


## Eksterne lenker
*
Theo Middelkamp

**Theofiel «Theo» Middelkamp** (født 23. februar 1914 i Nieuw-Namen, død 2. mai 2005 i Kieldrecht) var en nederlandsk syklist som var profesjonell mellom 1934 og 1951. 

I løpet av hans karrière ble han verdensmester i landeveissykling og han vant to etappe i Tour de France. Han ble den første nederlender til å vinne en etappe i Tour de France.  

## Meritter

;1936
:7. etappe, Tour de France
:Bronse, Landeveisritt, VM i landeveissykling
;1938
: Nasjonal Mester Landevei
:7. etappe, Tour de France
;1939
:Amsterdam - Boschbaan
;1943
: Nasjonal Mester Landevei
;1945
: Nasjonal Mester Landevei
;1946
:GP Stad Sint-Niklaas
;1947
:Omloop der Zuid-West-Vlaamse Bergen
: Verdensmester Landeveisritt
;1948
:Omloop van Oost-Vlaanderen
:GP Stad Vilvoorde 
;1950
:Sølv, Landeveisritt, VM i landeveissykling

## Referanser


## Eksterne lenker
*
Hjerteforeningen

**Hjerteforeningen** (formelt **Foreningen til Hjertesygdommenes bekæmpelse**) er en dansk pasientorganisasjon som har til formål å opplyse om forebyggelse av sykdommer i hjerte og kretsløp. Organisasjonen ble stiftet i 1962 og har 120&nbsp;000 medlemmer (2012) fordelt på 58 lokale avdelinger. Foreningen støtter den danske forskningen i hjerte- og karsykdommer med omkring 25 millioner kroner årlig.

Hjerteforeningen søker å ivareta hjerte- og kar-pasientenes interesser overfor såvel politikere som helsevesenet. Den utgir dessuten undervisningsmateriale og bøker. Foreningen driver syv rådgivningssentra samt rådgivningstelefonen «Hjertelinien».

Foreningens formann er overlege dr.med. spesialist i kardiologi Henrik Steen Hansen, mens Inge Vestbo er direktør.

Kronprinsesse Mary er beskytter for Hjerteforeningen.

## Kampanjer
Hjerteforeningen har siden 2007 brukt kampanjen *Elsk Hjertet* til å skape økt fokus på kvinner og hjerte- og karsykdommer. Målet er å innsamle minimum 15 millioner kroner til å forske i kvinners hjerter. Flere kjente kvinner har medvirket i kampanjen, blant andre elitesvømmer Lotte Friis, nyhetsanker Trine Panum Kjeldsen, skuespiller Lisbet Dahl og sangerinne Sanne Salomonsen.

## Referanser


## Eksterne lenker
*
Litletinden (Evenes)

**Litletinden** (nordsamisk: *Seamulvákkečohkka*) er et fjell nord i Evenes kommune i Nordland. Toppen er det høyeste punktet i kommunen.

## Fotnoter



## Referanser




## Eksterne lenker
* Turbeskrivelse med bilder
Maxophone

**Maxophone** er et italiensk progrockband som ble etablert i 1973 i Milano. I 1975 ga de ut albumet *Maxophone* og i 2005 en CD/DVD under navnet *From Cocoon To Butterfly*. Det ble også gitt ut en engelsk versjon av det selvtitulerte albumet. Halvparten av medlemmene hadde bakgrunn fra klassisk musikk og den andre halvparten fra rock, noe som gjenspeiler seg i musikken. Aktive år var 1973–1978 og fra 2008–d.d.

## Medlemmer
* Maurizio Bianchini (horn, trompet, perkusjon, vibrafon, bakgrunnsvokal) 
* Roberto Giuliani (elektrisk gitar, piano, bakgrunnsvokal) 
* Sergio Lattuada (keyboard, bakgrunnsvokal) 
* Sandro Lorenzetti (trommer) 
* Alberto Ravasini (vokal, bass, akustisk gitar) 
* Leonardo Schiavone (klarinett, fløyte, alt- og tenor-saksofon)

## Eksterne lenker
*
Forbrugerrådet Tænk

**Forbrugerrådet Tænk**, tidligere bare **Forbrugerrådet**, er en dansk, uavhengig forbrukerorganisasjon som arbeider for å fremme bæredyktig og sosialt ansvarlig forbruk og velfungerende markeder med det formål å sikre forbrukernes rettigheter og gjøre forbrukerne til en maktfaktor på markedet.

## Organisasjon
Forbrugerrådet arbeider for alle forbrukere, uansett ressurser, bopel og politisk observans. Forbrugerrådet arbeider for å forbedre forbrukernes vilkår gjennom debatt, opplysning og hjelp til alle med interesse for sammenhengen mellom forbruk og samfunn.

Foreningens nåværende formann er Anja Philip, som ble valgt den 17. april 2012. Forbrugerrådet har sete i 332 råd og nevnder, og yter gratis forbrukerrådgivning. Dessuten står Forbrugerrådet i København, Odense, Esbjerg og Ålborg for gratis gjeldsrådgivning til sosialt utsatte, som ivaretas av frivillige.

## ''Tænk'' og ''Tænk Penge''
Forbrukerbladet *[[Tænk]]* inneholder blant annet tester (av aktuelle produkter innenfor eksempelvis elektronikk, hus og have, barn, biler og sykler, personlig pleie, mat og samfunnsansvar) samt artikler av mere overordnet karakter omhandlende forbrukerorientert stoff. Forbrugerrådet har siden 2009 dessuten utgitt magasinet *Tænk Penge*.

Begge magasinene produseres av Benjamin Media for så vidt angår det journalistiske innhold, mens alle testene lages av Forbrugerrådets testavdeling og Forbrugerrådets kommunikasjonssjef er ansvarshavende sjefredaktør.

## Tænk Mer A/S
Forbrugerrådets datterselskap Tænk Mer A/S ble stiftet i 2009 i forbindelse med lanseringen av magasinet *Tænk Penge* og har til formål å skape produkter som gjør det bedre, enklere og billigere å være forbruker. Tænk Mer A/S mottar ikke offentlig støtte. Aktivitetene skal være omkostningsdekket, og et eventuelt overskudd fra aktivitetene under Tænk Mer A/S gjeninvesteres ubeskåret til aktiviteter til gavn for forbrukerne.

## Tænk.dk
Tænk.dk er Forbrugerrådets nettside med produkttester i kategoriene: Barn, computere og software, elektronikk, foto og video, fritid og sport, hus og have, hvitevarer, mat, reiser og transport, helse og personlig pleie. Testene baserer seg på det anerkjente, internasjonale testsamarbeide ICRT og offentliggjøres i Danmark i bladet *Tænk* og på tænk.dk.

Nettsiden kobler testene med aktuell politikk og med råd blant annet basert på erfaringene fra Forbrugerrådets representanter i de 29 forskjellige ankenevnder og rådgivningen til forbrukere som ringer inn til Forbrugerrådets telefontjeneste med spørsmål.

## Eksterne lenker
* Tænk.dk
Diabetesforeningen

**Diabetesforeningen** er en dansk pasientforening for diabetespasienter. Den har ca. 79&nbsp;000 medlemmer og har hovedsete i Odense.

Foreningen ble grunnlagt i 1940 som Landsforeningen for Sukkersyge, men skiftet i 1984 navn til Diabetesforeningen etter det latinske navn for sykdommen. Foreningen har som sitt formål å gi råd og informere om diabetes, samt representere diabetespasientene. Dessuten støtter foreningen forskning i diabetes.

Foreningens formann er Truels Schultz.

Diabetesforeningen er medlem av Danske Patienter.

## Referanser


## Eksterne lenker
*
Tsjum

**Tsjum** (russisk stavemåte: Чум) er et tradisjonelt, konisk formet telt brukt av nenetsere i den nordvestlige delen av Sibir i Russland, samt av andre nomader som lever av reindrift i den sørlige regionen Todzha, i republikken Tuva, og over grensen mot Mongolia. Tsjum har en design som ligner på tipi, bare med en mindre høyde, er nært beslektet med lavvo i bygningsmåte og kan bli opp mot ti meter i diameter.

En tradisjonell tsjum er lagd av skinn fra rein som er sydd sammen for å kunne dekke rammeverket av trepåler. I midten av det sirkelformede teltet er det plass for ildsted brukt bl.a. til varme, matlaging og for å holde mygg borte. Det er en åpning i toppen av teltet for å slippe ut røyk. Rammeverket av trepåler og  dekket av f.eks. skinn eller lerret er vanligvis tungt i vekt og siden det er mangel på motoriserte kjøretøy og dårlige veier i området, så kan rein brukes til transport av boligen. Tsjum er ennå i bruk som bolig av Nentsere, Khanty og Todzha Tyvan-folket i Russland.

I Russland kan ordene «tsjum», «jurt» og «jaranga» bli brukt som et synonym på denne formen for nomadiske bosteder.

## Se også
* Lavvo, tradisjonelt samisk telt
* Jaranga, tradisjonelt telt hos visse nomadiske gruper i Sibir og Nord-Russland
* Hogan, tradisjonell jordhytte hos navahoer
* Wigwam (wickiup), kuppelformet hytte hos indianere i Nord-Amerika
* Jurt, tradisjonelt filttelt hos nomader i Sentral-Asia.

## Referanser


## Eksterne lenker
* When nomads meet the market: Property and economy among reindeer herders of Yamal, Western Siberia
«Seule au monde»

***«Seule au monde»*** (oversatt: *Aleine i verden*) er et maleri av den franske kunstneren William-Adolphe Bouguereau. Selv om det nøyaktige året for når det er malt er ukjent, kjøpte Theo van Gogh det i 1867 og dermed er det et av Bouguereaus tidlige verk.

Maleriet viser en bondejente som holder en fiolin og står på en bro som spenner over Seinen i Paris. Hun ser til venstre med et melankolsk uttrykk. Katedralen *[[Notre Dame de Paris|Notre Dame]]* kan sees i bakgrunnen, i tillegg til en bro som ser ut til å være *[[Pont Royal]]*. Dette tilsier at jenten står på *[[Pont de Solférino]]*.

## Referanser


## Eksterne lenker
* 
* William-Adolphe Bouguereau hos Web Museum
Begravelse i Ornans

**Begravelse i Ornans** (fransk: *Un enterrement à Ornans*) er et oljemaleri fra 1850 av den franske maleren Gustave Courbet. Motivet er begravelsen av hans grandonkel som Courbet hadde deltatt i tre år tidligere. Det er utstilt i Musée d'Orsay i Paris.

## Eksterne lenker
* 
* Gustave Courbets A Burial at Ornans (engelsk)
* Courbet ''Burial at Ornans'' (1850)  A discussion about the painting on video fra smarthistory.khanacademy.org (engelsk)
Elisabeth Natvig

**Elisabeth Natvig** (født 1960) er en norsk tidligere offiser (viseadmiral). Hun har særlig arbeidet med samband og informatikk i Forsvaret.

## Tjeneste
Natvig har tjenestegjort i Sjøforsvaret siden 1980, da hun tok befalskurs ved KNM Tordenskjold. Hun har sivil ingeniørutdannelse fra Østfold ingeniørhøgskole og Trondheim ingeniørhøgskole. Den militære utdannelsen omfatter Sjøforsvarets stabsskole I, Forsvarets stabsskole II og totalforsvarskurset ved Forsvarets høgskole.

Natvig har arbeidet i informatikkstaben i Forsvarets Overkommando og har vært ekspedisjonssjef i Forsvarsdepartementets avdeling for forsvarspolitikk og langtidsplanlegging. Hun har vært sjef for Forsvarets kompetansesenter for kommando og kontrollinformasjonssystemer og har arbeidet i Forsvarets logistikkorganisasjon, der hun fra 2011 til 2012 var stabssjef. I 2012 ble hun ekspedisjonssjef og leder av Forsvarsdepartementets avdeling for forsvarspolitikk og langtidsplanlegging.

Natvig ble i 2002 forfremmet fra kommandør til flaggkommandør. Hun ble da Norges første kvinnelige flaggkommandør. I forbindelse med utnevnelsen til avdelingssjef i Forsvarsdepartementet i 2012 ble hun utnevnt til kontreadmiral. Utnevnelse til viseadmiral fulgte i 2019, da i forbindelse med utnevnelse til ny sjef for Forsvarsstaben.

I 2024 ble hun ansatt som spesialrådgiver i Forsvarsmateriell.

## Utmerkelser

Natvig har Forsvarets hederskors, Forsvarsmedaljen med laurbærgren, Forsvarsmedaljen med tre stjerner, Sjøforsvarets vernedyktighetsmedalje med tre stjerner, Oslo Militære Samfunds hederstegn og Nijmegenmedaljen.

## Referanser
Norsk sosiologisk kanon

**Norsk sosiologisk kanon** er en kåring gjennomført fra 2009 til 2011 av de 25 sakprosatekstene som anses å ha hatt størst innflytelse på sosiologifaget i Norge. Lista ble publisert i medlemsbladet til Norsk sosiologforening. 

Juryen som fastsatte lista var Willy Pedersen (leder), Andreas Hompland, Cathrine Holst, Ida Hjelde og Ola Korsnes. Kriteriene for utvalget var «faglig 
originalitet og kvalitet, faglig virkningshistorie, samfunnsmessig virkningshistorie, håndverksmessig og metodisk soliditet, og litterær verdi.»

## Liste

## Referanser
Mary Treadgold

**Mary Treadgold** (født 16. april 1910 i Essex, død 14. mai 2005 i London) var en britisk barnebokforfatter og BBC-medarbeider, best kjent for debutboken *[[Siste båt er gått|We couldn't leave Dinah]]*, som hun mottok Carnegie Medal in Literature for i 1941.

## Liv
Hennes far var aksjemegler, og hun vokste opp i et forholdsvis velstående hjem. Hun gikk på St Paul's Girls' School og studerte ved Bedford College, hvor hun tok hovedfag i engelsk litteratur. Hun arbeidet i to ulike forlag, blant annet som Heinemanns første barnebokredaktør. Hun var skuffet over nivået på de manuskriptene forlaget mottok innenfor sjangeren «hestebøker», og sluttet i forlaget for å skrive egne bøker om dette. Hun begynte på *We couldn't leave Dinah* mens hun oppholdt seg i et tilfluktsrom. Mot slutten av 1940 ble hun ansatt i BBC, hvor hun arbeidet med litteratur i General Overseas Service. Her var hun kollega med George Orwell og Una Marson. Hun arbeidet for BBC i 20 år, før hun sluttet for å konsentrere seg om sitt eget forfatterskap.

Hun var ugift, og bodde i London det meste av livet.

## Bøker
Den prisvinnende debutboken *We couldn't leave Dinah* foregår på *Clerinel*, en fiktiv øy i Den engelske kanal i 1940. Hovedpersonene er barna i familien Templeton; de er ferd med å evakueres fra øya som følge av en truende tysk okkupasjon. Under evakueringen må de etterlate ponnyene sine på øya. Caroline og Mick Templeton blir etterlatt/gjenglemt under evakueringen, og involveres i militære hemmeligheter.

Hennes neste bok, *No Ponies* (1946), handler også om en søskenflokk i krigens skygge, og foregår i Frankrike rett etter krigen. *The Polly Harris* (1948) er en oppfølger til *We Couldn't Leave Dinah*, og lar søsknene fra debutboka finne seg til rette i etterkrigs-London, med en kriminalsak og planer om en reise til Australia på skipet The Polly Harris. Hun skrev også en serie på tre bøker fra Heron rideskole. *The Winter Princess* (1962) beskriver en afrikansk prinsesses besøk i Hampton Court og møte med fire engelske barn. Boka er omtalt som "perhaps the most delightful book by a most talented writer", og det er pekt at den er "an effective contribution to the race question because there is no mention of it".

*We couldn't leave Dinah* er oversatt til norsk av Jo Tenfjord som *[[Siste båt er gått]]* (1947).

## Referanser
Ásgeir Börkur Ásgeirsson

**Ásgeir Börkur Ásgeirsson** (født 16. april 1987) er en islandsk fotballspiller som spiller for Fylkir. Ásgeirsson spilte vårsesongen 2013 for Sarpsborg 08 Fotballforening, på lån fra Fylkir.

## Eksterne lenker
* 
* Bekrefter at Asgeirsson er 08-klar – Sarpsborg Arbeiderblad 5. april 2013
Lolland–Falsters stift

**Lolland–Falsters stift** er et stift som omfatter Lolland og Falster og hvis hovedkirke er Maribo domkirke. Stiftets biskop residerer imidlertid i Nykøbing Falster. Stiftet ble utskilt av Fyens stift i 1803 og er Danmarks minste stift.

Stiftets biskop siden 2017 er Marianne Gaarden.

Prostier siden 1. januar 2007:

* Maribo domprosti
* Lolland Vestre prosti
* Lolland Østre prosti
* Falster prosti

Prostier nedlagt som del av kommunalreformen i 2007:
* Lolland Nørre prosti
* Lolland Søndre prosti 
* Falster Vestre prosti
* Falster Østre prosti

## Bisperekken
* 1803 – 1805: Andreas Birch
* 1805 – 1831: Peter Outzen Boisen
* 1831 – 1842: Rasmus Møller
* 1843 – 1845: Gerhard Peter Brammer
* 1845 – 1848: Peter Christian Stenersen Gad
* 1849 – 1854: Ditlev Gothard Monrad (1. periode)
* 1854 – 1856: Jørgen Hjort Lautrup
* 1856 – 1871: Severin Claudius Wilken Bindesbøll
* 1871 – 1887: Ditlev Gothard Monrad (2. periode)
* 1887 – 1899: Hans Valdemar Sthyr
* 1899 – 1903: Henrik Christian von Leuenbach
* 1903 – 1907: Hans Sophus Sørensen
* 1907 – 1923: Caspar Frederik Johansen Wegener
* 1923 – 1942: Johan John Aschlund Ammundsen
* 1942 – 1950: Niels Munk Plum
* 1950 – 1964: Halfdan Høgsbro
* 1964 – 1969: Haldor Hald
* 1969 – 1996: Thorkild E. Græsholt
* 1996 – 2005: Holger Jepsen
* 2005 – 2017: Steen Skovsgaard
* 2017 –  Marianne Gaarden

## Stiftsamtmenn
* 1737 – 1763: Christian Frederik Raben (?)
* 1850 – 1885: Frederik Christian von Holsten
* 1885 – 1886: Iver Emil Hermann William Unsgaard
* 1890 – 1903: Conrad Alexander Fabritius de Tengnagel
* 1903 – 1912: Gustav Hakon Valdemar Feddersen
* 1912 – 19??: Waldemar Oxholm

## Referanser



## Eksterne lenker
*
2. serierunde i Adeccoligaen 2013

**2. serierunde i [[Adeccoligaen 2013]]** startet 13. april med  -  kl 15:30. 3 kamper ble spilt søndag 14. april kl 18:00 og rundens andre tv-kamp gikk mandag 15. april mellom  og  kl 19:00.  - , som opprinnelig skulle blitt spilt søndag 14. april ble utsatt.  -  og  -  ble spilt 23. mai.

## Fakta

## Eksterne lenker
*https://sportsresultater-beta.nrk.no/fotball/turneringer/6/2013/kamper
John Harry Skoglund

**John Harry Skoglund** (født 27. september 1957) er en norsk lokalpolitiker for Arbeiderpartiet. 

Skoglund blei ordfører i Fet kommune fra desember 2011, etter at den valgte ordføreren, Lisbet Lofthus Gabrielsen, døde kort tid etter valget. Han blei gjenvalgt i 2015 

Skoglund var ordfører fram til 31. desember 2019, da Fet blei en del av Lillestrøm kommune. Han var med det Fet kommunes siste ordfører.

Skoglund var tidiigere medlem av Fet kommunestyre fra 2004 til 2007. Utenom politikken jobber han i databransjen.

## Referanser
Liste over skoler i Bodø

**Liste over skoler i Bodø** gir en oversikt over alle skolene, både grunnskoler, videregående skoler, høyere utdanningsskoler og andre undervisningstilbud, i Bodø kommune.

## Grunnskoler

## Videregående skoler

## Høyere utdanning
Carlos Ameghino

**Carlos Ameghino** (født 16. juni 1865 i Luján i provinsen Buenos Aires i Argentina, død 12. april 1936) var en argentinsk paleontolog og oppdager som ledsaget sin bror Florentino Ameghino over hele Buenos Aires-provinsen på leting etter fossiler.

## Referanser
Florentino Ameghino

**Florentino Ameghino** (født 19. september 1853 i Moneglia i Italia i Argentina. død 6. august 1911 i La Plata) var en argentinsk paleontolog.

Ameghinos virksomhet innen virveldyrenes paleontologi var av enestående omfang. Allerede som ung mann hadde han fra omgivelsene rundt Buenos Aires samlet inn et stort antall fossile dyr og andre saker som kunne gi opplysning om  mrnnrskets samtidighet med de utdødde dyrene. I flere verker beskrev han disse funnene (1877–1881). 

Ettersom han ikke var formuende og ikke mottok nevneverdig støtte fra myndighetene, bygde han opp og drev en bokhandel for å skaffe penger til de ekspedisjoner som han gjennom flere åt utrusten for å utforske sitt hjemlands geologiske formasjoner. For det enorme materiale, særlig av virveldyrfossiler, som akkumulerte seg hos ham over årene, redegjorde han i en lang rekke (179) større og mindre publikadjoner. I løpet av 30 år beskrev han over 500 nyr slekter med sikjkert noen tusen nye arter av fossile dyr.

## Referanser
Einar Madsen (politiker)

::*Gå til artikkel om frelsesarméoffiseren [[Einar Madsen]].*
 
**Einar Madsen** (født 1957) er en norsk lokalpolitiker (Ap). Etter kommunevalget 2011 blei han valgt til ordfører i Eidsvoll kommune. Han hadde før det sittet én periode i kommunestyret. Etter valget i 2015 gikk han av som ordfører av helsemessige årsaker, men fortsatte som varaordfører til 2019.

I det sivile har han arbeidet som jobbkonsulent i attføringsbedriften Norasonde.

## Referanser


## Kilder
* Biografiske opplysninger hos Kommunal Rapport; besøkt 6. april 2013.
Rafjellet

**Rafjellet** et fjell i Kongsvinger kommune i Glåmdalen i Innlandet. Det har en høyde på 577 meter over havet og er den høyeste toppen i kommunen. På toppen står det et tårn med radiolinkstasjon. Tårnet ble bygget i 1934/35, og var opprinnelig i bruk som brannvakttårn. Det var siste gang bemannet sommeren 1976.

Fra toppen er det vid utsikt i alle himmelretninger.

## Fotnoter



## Referanser
Hakkebøf

**Hakkebøf** er en tradisjonell dansk matrett som ofte spises sammen med stekt løk, poteter og brun saus. Blant andre ingredienser kan være litt «*surt og søtt*» (sylteagurker, syltede rødbeter, rødkål eller lignende, samt en klatt tyttebærsyltetøy).

Hakkebøf er sirkelformet og består av hakket oksekjøtt som krydres på overflaten med salt og pepper og eventuelt andre krydderier, hvoretter den stekes på en panne i litt fett. 

## Referanser
Ole-Jørgen Skog

**Ole-Jørgen Skog** (født 12. mars 1946 i Halden, død 2. oktober 2006) var en norsk sosiolog særlig kjent for sin bruk av rasjonalitets- og nettverksteorier i sin forskning på alkoholkonsum og rusmiddelmisbruk. 

Han tok hovedfag i pedagogikk i 1973 og dr.philos-grad på en avhandling om alkoholkonsumets fordeling i norsk befolkning og mekanismer som genererer fordelingen av alkoholkonsum. Han arbeidet i en årrekke ved Statens institutt for rusmiddelforskning (SIRUS, før 2001 SIFA) og var leder av forskningsinstituttet fra 1988 til 1994. Han ble professor i sosiologi ved Universitetet i Oslo i 1995 og hadde stillingen til sin død i 2006. 

Skog hevdet at alkoholproblemer var forankret i drikkemønsteret blant folk flest, og at det var en glidende overgang mellom vanlig konsum og problematisk konsum (alkoholisme). Han sammenlignet forbruk i befolkningsnettverk med kulturer med høyt og lavt forbruk, og å holde opp reduksjon av problemer med alkohol hos et stort antall moderate forbrukere mot potensielle fordeler av skadereduksjon hos et lite antall storforbrukere. 

Hans artikkel *The collectivity of drinking cultures: A theory of the distribution of alcohol consumption* fra 1985 ble i 2011 kåret til et av de 25 viktigste bidragene til norsk sosiologi i Norsk sosiologisk kanon. Han ble i 2007 posthumt tildelt Norsk sosiologforenings hederspris for sitt arbeid. 

## Referanser


## Eksterne lenker
Hyllebærsuppe

**Hyllebærsuppe** er en tradisjonell dansk rett, som er lavet av saften fra hyllebær. Hyllebærsuppen spises varm og serveres med enten epler, melboller eller knuste kavringer. Suppen er en typisk vinterrett, som spises om høsten og vinteren, når bærene er modne. Hyllebærene og dermed også hyllebærsuppen inneholder store mengder av A- og C-vitaminer.

Suppen kan jevnes med potetmel eller maisstivelse til en passende konsistens. Retten finnes i mange varianter.

## Referanser
Melbolle

**Melboller** er en ingrediens i varme og kalde supper. De kan for eksempel være en del av hønse- eller oksekjøttssupper og de opptrer hyppig sammen med kjøttboller. De kan også finnes i kalde fruktsupper eller *[[bollemælk]]* (varm melk med store faste melboller), selv om begge deler neppe er utbredt i dag. De laves av en såkalt oppbakt deig, som er en deig uten gjær bestående av hvetemel, smør/fett, vann og egg.

For å fremstille den oppbakte deig til melboller røres melet med smeltet fett og det tilsettes kokende vann. Når deigen er avkjølt røres det egg i, melbollene formes og kokes i kort tid.

## Referanser
Husmannskost

**Husmannskost** var opprinnelig betegnelsen for en grov og enkel kost som var vanlig på husmannsplasser. Begrepet stammer formentlig fra tysk *Hausmannskost*, men er også godt kjent i Skandinavia. 

Husmannskosten omfatter tradisjonelle retter, basert på billige råvarer som poteter og andre rotfrukter, kornprodukter og fleskekjøtt. Blant de mest kjente retter er poteter med kjøttkaker eller stekt flesk, fleskeomelett, pannekaker og forskjellige grøtretter. Også typiske stedsbundne retter som grønlangkål defineres som husmannskost. Det var forøvrig karakteristisk at det ved denne type retter stort sett ikke ble anvendt krydderier. 

Den renessanse som foregår av denne type tradisjonell matlaging er i vid utstrekning preget av en modernisert tilgang til husmannskjøkkenet samtidig med at vesentlige elementer opprettholdes.

## Referanser
Marit Reitan

**Marit Reitan** (født 1964) er en norsk statsviter. Hun er professor i statsvitenskap ved NTNU, innenfor området offentlig politikk og administrasjon. Hun er cand.polit. med hovedfag i statsvitenskap fra Universitetet i Oslo (1990) og dr.polit. i statsvitenskap fra samme institusjon (1998). Hun har forsket på, og undervist i, temaer knyttet til miljø- og energipolitikk, naturforvaltning og kommunalpolitikk, og hun har deltatt i ulike forskningsprosjekter med nasjonal og internasjonal finansiering innenfor disse områdene. Hun deltok i det regjeringsoppnevnte Biomangfoldlovutvalget. Dette ekspertutvalget la grunnlag for Naturmangfoldloven (NOU 2004:28), som ble vedtatt i 2009.

I periodene 2009–2012 og 2013–2025 hadde Reitan ulike lederstillinger ved NTNU. Hun var instituttleder ved Institutt for sosiologi og statsvitenskap 2009–2012, dekan ved Fakultet for samfunnsvitenskap og teknologiledelse 2013–2017 og dekan ved Fakultet for samfunns- og utdanningsvitenskap 2013–2020. I perioden 2020–2025 var hun prorektor for utdanning. Hun har vært ansatt ved Institutt for sosiologi og statsvitenskap ved NTNU siden 1998, som professor siden 2009.

Reitan var gjesteforsker ved University of California, Berkeley mellom 2012 og 2013.

Hun har tidligere vært forskningsassistent og forsker ved Norsk institutt for by- og regionforskning og stipendiat ved Institutt for statsvitenskap, Universitetet i Oslo.  

Hun har hatt ulike verv innenfor forsknings- og utdanningssektoren. Pr. 2025 leder hun porteføljestyret for utdanning og administrasjon i SIKT, og hun er sakkyndig for NOKUT. Hun var medlem av Opptaksutvalget (NOU 2022:17) og har blant annet vært medlem av Digitaliseringsstyret for høyere utdanning og forskning, nestleder i UHR Utdanning – og nestleder i SINTEF-styret. Hun har også vært styremedlem ved Institutt for samfunnsforskning, Norsk institutt for by- og regionforskning og Høgskolen i Lillehammer.

## Publikasjoner
*
* 

## Referanser